CELEX: 32019D1803
Language: fi
Date: 2019-07-18 00:00:00
Title: Neuvoston päätös (EU) 2019/1803, annettu 18 päivänä heinäkuuta 2019, puitteiden luomista Vietnamin osallistumiselle Euroopan unionin kriisinhallintaoperaatioihin koskevan Euroopan unionin ja Vietnamin sosialistisen tasavallan hallituksen välisen sopimuksen allekirjoittamisesta ja tekemisestä

29.10.2019   
               
               
                  FI
               
               
                  Euroopan unionin virallinen lehti
               
               
                  L 276/1
               
            
         NEUVOSTON PÄÄTÖS (EU) 2019/1803,
         annettu 18 päivänä heinäkuuta 2019,
         puitteiden luomista Vietnamin osallistumiselle Euroopan unionin kriisinhallintaoperaatioihin koskevan Euroopan unionin ja Vietnamin sosialistisen tasavallan hallituksen välisen sopimuksen allekirjoittamisesta ja tekemisestä
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 37 artiklan yhdessä Euroopan unionin toiminnasta tehdyn sopimuksen 218 artiklan 5 ja 6 kohdan kanssa,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 8 päivänä huhtikuuta 2019 päätöksen luvan antamisesta aloittaa neuvottelut puitteiden luomista Vietnamin osallistumiselle unionin kriisinhallintaoperaatioihin koskevan Euroopan unionin ja Vietnamin sosialistisen tasavallan välisen sopimuksen, jäljempänä ’sopimus’, tekemiseksi.
                  
               
                     (2)
                  
                  
                     Tämän jälkeen unionin ulkoasioiden ja turvallisuuspolitiikan korkea edustaja neuvotteli kyseisen sopimuksen Euroopan unionista tehdyn sopimuksen 37 artiklan mukaisesti.
                  
               
                     (3)
                  
                  
                     Sopimus olisi hyväksyttävä,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Hyväksytään Euroopan unionin ja Vietnamin sosialistisen tasavallan hallituksen välinen sopimus puitteiden luomisesta Vietnamin osallistumiselle Euroopan unionin kriisinhallintaoperaatioihin, jäljempänä ’sopimus’, unionin puolesta.
            Sopimuksen teksti on liitetty tähän päätökseen.
         
         
            2 artikla
            Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionia sitovasti.
         
         
            3 artikla
            Neuvoston puheenjohtaja tekee unionin puolesta sopimuksen 17 artiklan 1 kohdassa määrätyn ilmoituksen (1).
         
         
            4 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 18 päivänä heinäkuuta 2019.
            
               
                  Neuvoston puolesta
               
               
                  Puheenjohtaja
               
               T. TUPPURAINEN
            
         
         
            (1)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.